เปิดแผนปฏิบัติการ ด้านการป้องกันและปราบปรามยาเสพติด พ.ศ. 2565 เน้นย้ำปราบยาเสพติดทั้งระบบ
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดแผนปฏิบัติการ ด้านการป้องกันและปราบปรามยาเสพติด พ.ศ. 2565 ณ สโมสรทหารบก กรุงเทพมหานคร โดยนายกรัฐมนตรีกล่าวว่า กฎหมายป้องกันยาเสพติดฉบับใหม่นี้ได้มีการปรับปรุง ให้มีความทันสมัยสอดคล้องกับการประชุมสมัชชา สหประชาชาติสมัยพิเศษ ว่าด้วยยาเสพติดโลก อีกทั้งยังสอดคล้องกับแผนการปฏิรูปประเทศ โดยในวันนี้ถือเป็นวันแรกที่กฎหมายดังกล่าวมีผลบังคับใช้ตนเองจึงขอมอบนโยบายสำคัญสี่ประการคือ ขอให้เจ้าหน้าที่ทุกภาคส่วนที่เกี่ยวข้องศึกษากฎหมายฉบับนี้ให้เข้าใจอย่างชัดเจน จัดให้มีการขับเคลื่อน กฎหมายยาเสพติดฉบับนี้อย่างเป็นขั้นเป็นตอนเป็นระบบและมีการประชาสัมพันธ์ทำความเข้าใจให้กับประชาชนถึงข้อบังคับในกฎหมายใหม่ บูรณาการร่วมกันใช้กฎหมาย โดยยึดหลัก ป้องปราม ป้องกัน ปราบปรามและเยียวยา โดยทุกจังหวัดจะต้องจัดทำแผนการบูรณาการแก้ไขปัญหายาเสพติดระดับพื้นที่ ซึ่งต้องจะมีการกำหนดเป้าหมายที่ชัดเจนนายกรัฐมนตรี กล่าวอีกว่า ยาเสพติดถือเป็นปัญหาร้ายแรงและบ่อนทำลายสังคมในทุกมิติ ซึ่งหากประชาชนคนไทยมีการติดยาเสพติด ก็จะส่งผลกระทบต่อ ทรัพยากรบุคคลที่จะขับเคลื่อนประเทศในอนาคต โดยขอเน้นย้ำให้เจ้าหน้าที่ทุกดำเนินการตามเป้าหมายสำคัญของรัฐบาลคือ การทำลายเครือข่ายการค้ายาเสพติด การสืบสวนเส้นทางการเงิน เพื่อยึดทรัพย์และตัดวงจรการเงิน ซึ่งในประมวลกฎหมายยาเสพติดใหม่ ได้ปรับเปลี่ยนข้อจำกัดต่างๆ เพื่อให้ดำเนินการตามมาตรการได้สะดวกและมีประสิทธิภาพมากยิ่งขึ้น